text: Лукашэнка: мы ўзмацнілі прававыя механізмы абароны суверэнітэту і канстытуцыйнага ладу | Навіны Беларусі | Беларускія навіны | Беларусь - афіцыйныя навіны | Мінск | БелТА
  28 студзеня 2022, 16:11
  Лукашэнка: мы ўзмацнілі прававыя механізмы абароны суверэнітэту і канстытуцыйнага ладу
  28 студзеня, Мінск /Кар. БЕЛТА/. Мы ўзмацнілі прававыя механізмы абароны суверэнітэту і канстытуцыйнага ладу. Аб гэтым Прэзідэнт Беларусі Аляксандр Лукашэнка заявіў сёння ў Пасланні беларускаму народу і Нацыянальнаму сходу, перадае карэспандэнт БЕЛТА.
  "Для захавання краіны, яе незалежнасці і суб'ектнасці, прагрэсіўнага руху наперад дзяржава прапанавала стваральную кансалідацыю ўлады і грамадства. За мінулы год былі прыняты 22 заканадаўчыя акты, многія з вашай падачы, накіраваныя на забеспячэнне нацыянальнай бяспекі нашай краіны. Мы ўзмацнілі прававыя механізмы абароны суверэнітэту і канстытуцыйнага ладу. Выдадзены адпаведны дэкрэт, нормы якога ўключаны ў праект канстытуцыйных змяненняў. Папярэдзілі нарастанне экстрэмізму, навялі парадак на вуліцах. Скарэкціравалі атрыманне і выкарыстанне замежнай бязвыплатнай дапамогі. Удасканалілі падыходы да дзяржаўнай інфармацыйнай палітыкі, павысілі адказнасць за паводзіны ў віртуальнай прасторы, прынялі меры па забеспячэнні захаванасці персанальных даных", - сказаў Аляксандр Лукашэнка.
  Прэзідэнт падкрэсліў: сёння ўвесь свет ідзе па гэтым шляху. "У многіх краінах ужо рэгламентавана дзейнасць нават такіх сусветных гігантаў, як "Гугл" і "Мета" ("Фэйсбук"), "Телеграм", істотна павышана адказнасць медыйных суб'ектаў. Нарэшце і нашы законы ў гэтых сферах такія ж перадавыя, як у Еўропе і ЗША. Але, паверце, авацый у наш адрас не будзе, - адзначыў ён. - Так, прававое асяроддзе стала больш строгім, чым было раней. Але гэтыя новыя правілы знізяць неабароненасць нашага грамадства, створаць платформу для развіцця. У канчатковым выніку, абароняць людзей ад нестабільнасці".-0-